# דרישות לתחרויות בפקולטה לאמנויות הביצוע בשנה"ל תש"פ (2019/2020)

## **תחרות במוסיקה קאמרית ע"ש דינה תורגמן**

**מיועדת לכל הקבוצות הקאמריות שלומדות באקדמיה. הרכבים של שלושה נגנים ומעלה והרכבי שני פסנתרנים/ 4 ידיים.**

**לתחרות יש לגשת עם שתי יצירות מסגנונות שונים, האחת תבוצע במלואה והשנייה פרק או שניים.**

**על התוכנית המוגשת להיות מתוזמנת ל 40 דקות לכל הפחות.**

**בשלב א' יש לבחור כ 10 דקות מהרפרטואר המוגש**

**בשלב ב' יש לנגן עד 40דקות מהרפרטואר המוגש מיצירה נוספת**

**חובה על  ההרכבים הקאמריים המצטיינים להשתתף בתחרות זו, אלא באישור ראש התוכנית הקאמרית.**

**הרכבים שלא בתכנית חייבים לקבל את המלצת המורה המדריך את ההרכב או המלצת ראש התכנית הקאמרית צבי כרמלי על מנת לגשת לתחרות.**

## **תחרות לכלי קשת לזכרו של דוד גריטס ז"ל**

**התחרות תקיים ב-2 שלבים. לשלב הראשון יש להכין 2 פרקים מיצירה לכלי סולו של באך וכן פרק או יצירה בבחירה חופשית, משך התוכנית להכנה 20 דקות נגינה, כאשר הוועדה תישמע רק 10 דקות מתוכם – לבחירת השופטים.**

**לשלב ב' יש להכין פרק ראשון או פרקים שני ושלישי של קונצ'רטו ללא הגבלת זמן.**

**(דוד בן יחיד להוריו, נהרג ב- 31.7.2002 בפיגוע חבלני בקפיטריה באוניברסיטה העברית בהר הצופים. דוד נולד בצרפת בשנת 1978 ,בן 24 היה במותו. מגיל צעיר ניגן דוד בכינור. את כינורו תרמה אמו נבנקה גריטס לאקדמיה, כמו כן את פרסי הזוכים לתחרות).**

## **תחרות פסנתר סולו ע"ש חיים קלמי ז"ל**

**התחרות פתוחה לכל תלמידי הפסנתר שבחוג לכלי מקלדת. התוכנית לפי בחירה אישית, לא ניתן לבצע את אותה היצירה בשני השלבים, כל היצירות ינוגנו בעל פה. ניתן לפצל את הפרקים של יצירות רב פרקיות בין שני שלבי התחרות. לפחות 30 דקות מהרפרטואר המשולב של שני השלבים תהיינה מוקדשות ליצירות לפסנתר סולו ללא ליווי.**

**סטודנט אשר זכה במקום הראשון במהלך התואר הראשון, לא יוכל לגשת לתחרות זו , אלא רק במהלך לימודים בתואר שני.**

**תחרות לכלי נשיפה ונקישה**

**התחרות תתקיים ב 2 שלבים ופתוחה לכל הסטודנטים במחלקה. הסטודנטים יכינו 2 יצירות מלאות מתקופות שונות , אחת מהם יכולה להיות קטע סולו, התוכנית צריכה להיות מאושרת ע"י המורה לכלי .שלב א' עד 10 דקות הוועדה בשלב הראשון תיבחן מתוך התוכנית איזו יצירה תנוגן , בשלב השני הסטודנט יבחר יצירה אחת מתוך השתיים וינגן אותה במלואה או חלק ממנה ,לפי שיקול דעתם של השופטים.**

**ההרשמה לתחרות באנגלית ובעברית (תלמידי חו"ל רק באנגלית) עם כל הפרטים של היצירות כפי שכתובים בתווים, ההרשמה תימסר שבועיים לפני שלב א'**

**The Wind and Percussion Competition will be held in two stages, and it is open to all Department students. The students will prepare two complete works from different music periods (one of them can be a solo piece) approved by their teachers. The jury at the first stage will choose and hear from the repertoire a maximum of 10 minutes each contestant .At the second stage the student will choose one of the 2 works and play it complete or partially according to the jury's request. The inscription with all details in English and Hebrew (foreign students can do it in English only) will be submitted two weeks before the first stage date of the Competition.**

##  **תחרות דואו מיסודו של הכנר והמורה אבי אברמוביץ'**

**התחרות מיועדת לתלמידי הפקולטה לאמנויות הביצוע, מיועדת ל 2 כלים ללא הגבלת כלי, הרפרטואר שינוגן צריך לייצג מוסיקה קאמרית ולא כלי ומלווה. השתתפות בתחרות מותנה באישור הרפרטואר ע"י ראש תוכנית הדואו, הרשמה עד שבוע לפני שלב א'. התחרות מיועדת לתלמידי הפקולטה לאמנויות הביצוע.**

**שלב א' – רפרטואר של כ – 15 דקות נגינה מינימום פרק אחד בשלמותו**

**שלב ב' - רפרטואר של כ – 30 דקות נגינה , מינימום יצירה אחת בשלמותה.**

**ניתן לחזור על רפרטואר שנוגן בשלב א'**

**פרופ' ליחי בן דיין
דקאן הפקולטה לאמנויות הביצוע**